પશુપ્રેમીઓએ સમજવાની જરૂર છે એમ જણાવતાં આ જાગરૂક નાગરિકોએ કહ્યું હતું કે ‘અમે જ્યારે BMCમાં ગાયોની ફરિયાદ લઈને ગયા હતા ત્યારે ત્યાંના સંબંધિત અધિકારીએ અમને કહ્યું હતું કે એક તો BMC પાસે ગાયોને હટાવવા માટે કોઈ મશીનરી નથી તથા ઘાટકોપરમાં સૌથી વધુ ગેરકાયદે તબેલા છે જેની સામે કોર્ટમાં કેસ ચાલે છે એટલે અમે કોઈ પણ તબેલા પર કે ગાય પર ઍક્શન લેવા જઈએ તો પશુપ્રેમીઓ એમની વહારે દોડી આવીને અમારી પાસેથી તેમને છોડાવી જાય છે જેથી અમે કાર્યવાહી કરી શકતા નથી. આ અધિકારીએ હિંગવાલા લેનમાં કબૂતરને ચણ નાખવાના મુદ્દે થયેલા આંદોલન અને વિવાદની યાદ અપાવી હતી. કૂતરાઓને પણ સવાર-સાંજ રોડ પર જ અમુક પશુપ્રેમીઓ દૂધ-બિસ્કિટ જેવો ખોરાક આપી જાય છે.’